CELEX: 62015TN0368
Language: fi
Date: 2015-07-10 00:00:00
Title: Asia T-368/15: Kanne 10.7.2015 – Alcimos Consulting v. EKP

14.9.2015   
            
            
               FI
            
            
               Euroopan unionin virallinen lehti
            
            
               C 302/64
            
         Kanne 10.7.2015 – Alcimos Consulting v. EKP
   (Asia T-368/15)
   (2015/C 302/79)
   Oikeudenkäyntikieli: englanti
   
      Asianosaiset
   
   
      Kantaja: Alcimos Consulting SMPC (Ateena, Kreikka) (edustaja: asianajaja F. Rodolaki)
   
      Vastaaja: Euroopan keskuspankki
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan tutkittavaksi sen kannekirjelmän
            
         
               —
            
            
               toteamaan Euroopan keskuspankin neuvoston 28.6.2015 ja 6.7.2015 tekemät päätökset pätemättömiksi ja toissijaisesti kumoamaan ne ja
            
         
               —
            
            
               myöntämään kantajalle yhden euron suuruisen vahingonkorvauksen.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, jonka mukaan Euroopan keskuspankki (EKP) rikkoi Euroopan keskuspankkijärjestelmän (EKPJ) perussäännön 14 artiklan 4 kohtaa, koska se, että EKP hylkäsi Kreikan keskuspankin pyynnön lisätä hätärahoituksena annettavaa maksuvalmiusapua (Emergency Liquidity Assistance, ELA) Kreikan pankeille, ei olisi ollut ristiriidassa EKPJ:n tavoitteiden ja tehtävien kanssa.
            
         
               2)
            
            
               Toinen kanneperuste, jonka mukaan EKP rikkoi SEU 4 ja 5 artiklaa, koska se toimi ultra vires, kun se hylkäsi Kreikan keskuspankin pyynnön.
            
         
               3)
            
            
               Kolmas kanneperuste, jonka mukaan EKP otti huomioon poliittisia seikkoja ja rikkoi näin ollen SEUT 130 artiklaa, jossa määrätään EKP:n riippumattomuudesta.
            
         
               4)
            
            
               Neljäs kanneperuste, jonka mukaan riidanalaiset EKP:n päätökset eivät ole suhteellisuusperiaatteen mukaisia, koska SEUT 127 artiklan 2 kohdassa määrätty maksujärjestelmien moitteettoman toiminnan edistäminen on yksi Eurojärjestelmän avulla toteutettavasta neljästä perustehtävästä, kun taas lisä-ELA:n myöntäminen Kreikan pankeille ja sen mahdollisesti vähäiset vaikutukset yhteisen rahapolitiikan täytäntöönpanoon olisivat häirinneet vähemmän EKP:n tavoitteita.